དེ་བཞིན་དུ་གོང་གི་ལོ་རབས་ལྔ་བཅུ་བའི་འགོ་ཙམ་ལ་བོད་ཡོངས་སུ་ནགས་ཚལ་གྱི་རྒྱ་ཁྱོན་སྤྱི་ལེ་གྲུ་བཞི་མ་ཉིས་འབུམ་ལྔ་ཁྲི་ཙམ་ཡོད་པ་དེ་ལོ་ངོ་སུམ་ཅུའི་རྗེས་སུ་བོད་ཡོངས་ཀྱི་ནགས་ཚལ་སྤྱིའི་རྒྱ་ཁྱོན་སྤྱི་ལེ་གྲུ་བཞི་མ་གཅིག་འབུམ་བཞི་ཁྲི་ལྔ་སྟོང་བདུན་བརྒྱ་དགུ་བཅུ་གོ་དྲུག་ཙམ་ལས་མེད་པ་དང་།དེ་བཞིན་དུ་༡༩༤༩་ལོའི་སྔོན་ལ་བོད་ཀྱི་ཤིང་ཆ་གསོག་ཚད་ནི་སྨི་ཌར་རྒྱ་དཔངས་གྲུ་བཞི་མ་ཐེར་འབུམ་གསུམ་དང་དུང་ཕྱུར་ལྷག་ཡིན་པ་དེའང་ལོ་རབས་བདུན་ཅུ་བའི་དཀྱིལ་ཙམ་ལ་ཤིང་ཆ་རྒྱ་དཔངས་གྲུ་བཞི་མ་ཐེར་འབུམ་གཉིས་དང་དུང་ཕྱུར་ལྔ་ཙམ་ལས་མེད་པར་གྱུར་འདུག